kan søgemaskinerne se indholdet af mine billeder og læse grafiske tekster?
nej, søgemaskinerne ”ser” helt generelt ikke dit website. de nyder ikke dit fede design, de smagfulde farver, fantastiske videofilm, multimedieoplevelser og skønne billeder.
søgemaskinerne æder rå kode, tekster og links og forholder sig til dette. de ”ser” ikke noget.
søgemaskinerne kunne i princippet godt forsøge at ocr-scanne alle billeder de finder. der findes også software i dag, der med større eller mindre nøjagtighed (ofte det sidste) genkender ansigter og bygninger på billeder, og ud fra dette udleder meningsfuld tekst, der så kunne bruges i søgninger.
de store søgemaskiner gør ikke dette i bred forstand i dag. de ville komme til at bruge for mange resurser med et alt for lille eller for dårligt udbytte af det, men det kan naturligvis ændre sig med tiden.
jeg vil dog absolut ikke anbefale dig, at du satser på at dette ændrer sig lige med det samme. sørg hellere for, at dine sider er optimeret med gode tekster og links, som søgemaskinerne kan læse.